b'\n_START_ARTICLE_\nJamuna\n_START_SECTION_\nZemljopisne karakteristike\n_START_PARAGRAPH_\nJamuna izvire na obroncima planine Bandarpunch u masivu Himalaji, kod svetog mjesta Jamunotri u indijskoj dr\xc5\xbeavi Utarakand. _NEWLINE__NEWLINE_Od tamo rijeka te\xc4\x8de gotovo pravolonijski prema jugu, preko obronaka Himalaja, dok ne do\xc4\x91e do nizine, zatim te\xc4\x8de uz granicu izme\xc4\x91u indijskih dr\xc5\xbeava Utar Prade\xc5\xa1 i Harajana. Kod Delhija se dio voda iz Jamuna prebacuje u kanal Agra. Ju\xc5\xbeno od Delhija, rijeka ulazi potpuno u dr\xc5\xbeavu Utar Prade\xc5\xa1, kod grada Mathura Jamuna zavija prema jugoistoku, prolazi gradove Agra, Firozabad i Etava. Ispod Etava prima niz ju\xc5\xbenih pritoka, od kojih su najve\xc4\x87i \xc4\x8cambal, Sindh, Betwa i Ken. _NEWLINE__NEWLINE_Pored grada  Alahabad - Jamuna uvire u rijeku Ganges, to u\xc5\xa1\xc4\x87e je za hinduse posebno sveto mjesto._NEWLINE_Jamuna ima slijev velik oko 366 223 km\xc2\xb2 koji se prote\xc5\xbee preko cijele sjeverne Indije. To je teritorij u kom \xc5\xbeivi 57 milijuna ljudi, vode Jamune osiguravaju oko 70% potreba grada Delhija._NEWLINE_Brodski promet po Jamuni je slab, jer iznad Agre u ljeto rijeka li\xc4\x8di na mali potok, jer se ve\xc4\x87ina njenih voda kanalima usmjerava u polja za navodnjavanje.'